मिस्टिक नॉट भाग्यवर्धक फेंगशुई सिंबल है। ये परिवार में स्थित प्रेम, विश्वास और एकता का प्रतीक माना जाता है। मिस्टिक नॉट को लव नॉट भी कहते हैं। यह परिवार के सदस्यों के बीच एकता बनाए रखता है, ऐसी एकता जिसका न कोई तोड़ है और न ही कोई अंत। इसकी मौजूदगी से परिवार में बंटवारे जैसी समस्या सामने नहीं आती, क्योंकि ये सिंबल परिवार के सभी सदस्यों को एक डोर में बांधे रखता है। इसके रहते किसी भी तरह की विघ्न-बाधा, रोग-पीड़ा घर में प्रवेश नहीं कर पाती।